BOŽSKÉ KVAPKY
Pozrime sa, prečo je to víno také špeciálne.
Zmes Schiavy a Pinot Noir.
Jeho sviežosť pochádza z vápenatej pôdy, ktorá je chladná ako mramor.
Ale...
Ale?
Necítim žiadnu broskyňu, dulu či jazmín.
Netuším, čo je to „prepojenie“.
Nedokázal by som to.
Naozaj neviem, ako to Camille zvládla.
Popravde, je toho na mňa trochu veľa.
Desí ťa?
Áno.
Zdá sa, že cíti veci, ktorým nerozumiem.
Robí to prirodzene.
No, myslím, že by si mal byť voľný a trochu si oddýchnuť.
Vidím.
Áno.
Ovocný sad na jar.
Slnko a kopu kvetov.
Á.
Broskyňa, dula a jazmín.
Zdvihnem kameň
a nájdem prepojenie.
Nezničiteľné puto lásky.
Lásky k dieťaťu,
romantickej lásky.
Je tu každý druh lásky.
Áno.
Jasné, je to očividné.
Casa dei Fossati.
Vidíš, nie je to komplikované.
Posnaž sa.
Si čudná.
- Ahoj. - Čau.
Práve sme dokončili zmenu a mysleli sme, že by sme možno...
Luca nám povedal, že už uňho nie si vítaná, tak sme prišli sem.
Poďte dnu.
- Vzadu. - Dobre.
Všetko som počul.
Je to hajzel.
Zabil by ma, keby vedel, že ti to hovorím, ale...
to je fuk.
Povedal mi to môj otec.
Luca za ostatných pár rokov...
Skupoval vinice po celom svete skoro zadarmo.
Potom, keď sa objavili v príručke, nuž,
ich hodnota vzrastá a vzrastá a strýko zarobí kopu prachov.
Počkať, tie vinice sú v príručke?
Hej. Strýko má 45 % podiel v príručke.
Kúpil ho od Fusiera.
Nikto to nevie.
Takže vlastne rozhoduje o tom, ktoré vína sa v nej objavia.
Áno.
Doriti, to je nezákonné.
A vie, že Légerova príručka bez Légera...
No, nie je to až také sexy.
Preto pre teba rozprestrel červený koberec, Camille.
Aby peniaze ďalej prúdili.
Elisabetta mala pravdu.
Príručka je jed. Nikomu neprospieva.
Dobre, že si odmietla.
Prečo si mi to nepovedal predtým?
Je to môj strýko.
On jediný mi pomohol, keď ma otec vykopol.
A môj otec?
Vedel to?
Netuším.
Prisahám.
Nikdy som nepočul, že by sa s Lucom bavili o peniazoch.
Dobre.
Nuž,
ďakujem, že ste aj tak prišli.
Pripijeme si na tvoje víťazstvo?
Áno.
So zvukom.
Je to šampanské. To je fuk.
Vďaka.
Zajtra musím odísť na posledný test.
Tak asi nazdravie?
Hej.
- Kampaï! - Kampaï!
Philippe?
Áno?
Niekto ťa hľadá.
- Čo chce? - Neviem.
Chce hovoriť len s tebou.
Tak, o čo ide?
Ste pán Philippe Chassangre?
Áno.
Mám pre vás list. Od pána Légera.
Prijímate to?
Áno.
Aj po smrti je stále ako osina v zadku.
Doriti!
Mama? Čo tu robíš?
Keby si mi zdvihol,
nemusela by som sem prísť.
Čo chceš?
Dobrý večer, slečna.
Naživo ste krajšia ako v televízii.
Vyzeráte menej vulgárne.
Nechám ťa s tvojou očarujúcou matkou.
Počkám vedľa.
Počula som, že si prehral druhý test.
Stále môžeš všetko napraviť.
Ale máš poslednú šancu.
LET DO PARÍŽA VYZDVIHNUTIE: 6:00
Ospravedlň sa dedkovi.
Ospravedlniť sa?
Prečo?
Aby mohla byť naša rodina opäť pokope.
Ľúbila si svojho manžela?
Na to nemusím odpovedať.
Mala si románik so svojím profesorom, Alexandrom Légerom,
keď si bola študentka a otehotnela si.
Neviem, či si opustila ty jeho, alebo on teba.
Každopádne, zneužila si kamaráta,
Hirokaza, ktorý ťa ľúbil, aby si si zachovala tvár.
Ani neviem, či si ho vôbec niekedy milovala.
Alebo mňa.
To stačí.
Prišla som ti pomôcť
a ty mi toto šplechneš do tváre.
Byt patrí mne.
Chcem, aby si odišiel.
Počul si ma?
Vypadni!
Je mi ťa ľúto.
Pohľad na teba je bolestivý.
A posledná vec.
Žije.
Ale asi ťa to nezaujíma.
Chceš ísť so mnou?
Nie, nemôžem. Musím pracovať.
Mal by si ísť bezo mňa.
Veľmi ma mrzí, že si to musela celé zažiť.
Uľavilo sa ti, keď si to zo seba všetko vypustil?
Víno sa nemá piť osamote.
Vieš prečo?
Keď sa oň podelíš, vytvorí prepojenie.
Puto.
Toto miesto, toto víno, my dvaja...
Spája nás po zvyšok našich životov.
O 20, 30, 50 rokov...
ostane táto chvíľa v našej pamäti naveky.
Tak, na túto chvíľu.
Na toto víno.
Na nás.
SOM TU
ODCHÁDZAM Z TOKIA DO PARÍŽA
Dáte si pohár šampanského?
Nie, ďakujem.
VEĽA ŠŤASTIA
Ďakujeme za priazeň.
Pane, dáte si pohár šampanského?
Ďakujem.
Chcem sa ospravedlniť.
Bol som arogantný. Ja...
Musím sa vyspať. Zajtra potrebujem vyhrať test.
Fíha.
- Dobrý, tadiaľto. - Dobrý.
Dobrý.
Ďakujem.
Kam mi berie batožinu?
Nájdete ju v izbe.
Tu sú vaše kľúče. Príjemný pobyt.
- Ďakujem. - Nemáte zač.
Siedme poschodie.
ISSEI
- Dobrý. - Zdravím.
- Smiem sa niečo spýtať? - Iste.
Videli ste tohto muža?
Zdržal sa tu len pár dní.
A potom?
Slečna Légerová, pán Tomine,
prosím, poďte za mnou.
Musím vás varovať, že teraz príde niečo trochu špeciálne.
Chcem objasniť, že organizáciu podujatia som nemal na starosti.
Mojou úlohou je overiť, že sa postup správne dodržiava.
Ja by som si vybral niečo trochu triezvejšie.
Prepáčte.
- Ďakujem. - Veľa šťastia.
Dobrý deň. Dovoľte mi predstaviť sa.
Som Benjamin Keller.
Som novinár a požiadali ma, aby som predstavil dnešné testy.
Skutočne vzrušujúce, však?
Dobre. Kto je Issei? A kto je Camille?
Nie, žartujem. Upokojte sa.
Všetko dobre dopadne.
Poďte za mnou. Odvediem vás na miesta.
- Mám otázku. - Áno?
Hej, aj ja.
Čo sú to za sračky?
Viem. Skvelé, všakže?
Vy sedíte tu.
A vy tu.
Dobrý deň, vospolok,
a vitajte.
Čoskoro sa zúčastníte neobyčajného podujatia.
Rozhodujúci test medzi Isseiom Tominem a Camille Légerovou.
V stávke je:
dedičstvo Alexandra Légera, alebo presnejšie,
jeho zbierka 87-tisíc neobyčajných fliaš vína,
najväčšia a najprestížnejšia vínna pivnica na svete.
Alexandre Léger tento záverečný test rozdelil do troch kôl.
Dve sa odohrajú tu, v tomto nádhernom priestore.
Tretie sa odohrá v...
dôvernejšom priestore.
Ale najprv
by som chcel poďakovať Vydavateľstvu Fusier
za organizáciu tohto prestížneho podujatia.
Dámy a páni,
prosím, privítajte Lucu Ingleseho.
Verného priateľa Alexandra Légera a spoluautora Légerovej príručky.
Dobrý deň.
Mal som tú výsadu byť po Alexandrovom boku až do konca.
Bol posadnutý jednou otázkou.
Kto preberie pochodeň, keď tu nebude?
Kto dokáže zaručiť, že jeho výtvor prežije?
Smrť mu neposkytla čas, aby túto otázku zodpovedal.
A preto
nám so Jacqueom Fusierom napadlo niečo,
čo by ho... myslím, že by ho to potešilo.
Víťaz tohto testu bude vyvolený
a v našich očiach pôjde o Alexandrovho legitímneho nasledovníka.
Preto víťazovi tohto záverečného testu ponúkneme
príležitosť viesť Légerovu príručku.
On či ona sa stane šéfredaktorom.
On či ona bude mať plné kompetencie.
Slepo budeme dôverovať jeho či jej inštinktu, talentu a voľbe.
Pretože nezabúdajme:
Légerova príručka nie je len značka.
Je to predovšetkým
étos.
Ďakujem.
Okrem Lucu Ingleseho
bude naša ctená porota pozostávať z Flory Peresovej,
trojhviezdičkovej šéfkuchárky reštaurácie...
Veľa šťastia.
...a Anthonyho Nortona, najlepšieho someliéra za rok 2019.
A teraz prejdime k prvému kolu,
máme tu súbor otázok všeobecného rozhľadu o víne.
Pripravení?
Ktorá z týchto odrôd viniča nie je schválená v regióne Champagne?
Arbanne, Pinot Gris, Pinot Blanc, César.
César.
César je správna odpoveď.
Opäť región Champagne,
koľko dediniek spadá pod premier cru?
Štyridsaťdva.
Správna odpoveď.
V regióne Champagne sa ich nachádza 42, ako aj 17 grand cru.
Aká fľaša dosiahla najlepšie hodnotenie v prvej Légerovej príručke z roku 1993?
Meursault Premier Cru Les Perrières, vinica Leroy, 1973.
Správne.
Akú fľašu, ktorú vybral Alexandre, systematicky podávajú
v Elyzejskom paláci na diplomatických večeriach s nemeckými kancelármi?
Alsace Gewurztraminer Fronholz neskorý zber, vinica Ostertag, 1997.
Nie.
Egon Müller...
Scharzhofberger Trockenbeerenauslese, 1991.
Správne.
Kde sa nachádza údolie Walla Walla?
- USA. - Áno.
Aká odroda viniča dominuje v označení Barolo?
- Nebbiolo. - Správne.
Pri akej rieke a nábreží leží CHOP Canon-Fronsac?
Dordogne.
Pravé nábrežie.
Správna odpoveď.
Ktorý vinič sa nachádza v asi 95 % slávnych vín?
Cabernet.
Správna odpoveď.
Za mnou, prosím. Váš obed je už pripravený.
Čo teraz?
Gratulujem.
Bol si geniálny. Samozrejme.
Ďakujem.
Ale to všetko je teória. Akademické znalosti.
Neviem sa dočkať ďalšieho kola.
To vážne?
Sme takí odlišní.
Prepáčte túto malú dramatizáciu.
Chcel by som vás privítať pri ďalšej časti súboja.
Toto je test párovania jedla a vína.
Teraz musíte nájsť vína, ktoré najlepšie zvýrazňujú každé jedlo.
Pivnica reštaurácie vám bude k dispozícii.
Vytvorila som pre vás jedlo.
Inšpirovala som sa mnohými stretnutiami s Alexandrom Légerom.
Menu odzrkadľuje jeho vkus.
Prvý chod.
Carpaccio z hrebenatky, bravčové paprčky a kapary z Pantellerie
s citrusovou panenskou omáčkou.
Dobrú chuť.
Pri prvom chode
som premýšľal nad spôsobom prípravy jedla.
Surové hrebenatky chutia ako jód
a bravčová masť zvýrazňuje drobné rozdiely
medzi morským a pevninským vánkom.
Predstavujem si vinicu zo starovekého Grécka.
Krásny ostrov Santorini.
Vybral som Assyrtiko, 2015.
Som 29-ročná spisovateľka, ktorá stále žije s mamou.
Varí...
jednoducho.
Vďaka, mami.
Takže kuchyňa...
ktorá kombinuje pevninu a more sa mi zdá čudná, až protichodná.
Ale potom som ochutnala tento úžasný chod.
Tento chod vytvára paradoxnú harmóniu.
Je jemná, no silná.
Predstavila som si tisícročné gruzínske vinice.
Oranžové víno, ktoré tam vyrábajú, je paradoxom samo o sebe.
Takže moje prvé priradenie je Ramaz Nikoladze, 1998,
z odrôd viniča Titska a Tsolikouri.
Camille?
Si v poriadku?
Hej. Je to skvelé.
Len intenzívne.
Nie som zvyknutá na takéto jedlo.
Homár predstavuje jedinečnosť.
Delikátne uvarený kôrovec si vyžaduje význačné biele víno,
ktoré pozdvihne jeho elegantné mäso.
Storočná vinica z regiónu Châteauneuf-du-Pape,
Château de Beaucastel, také víno vyrába:
Roussanne Vieilles Vignes, 2005.
Pre mňa...
je to dokonalý pár.
Tých pár spomienok, ktoré na otca mám...
sa týkajú jedla a vína.
Pamätám si,
že keď pripravoval homára, vravel:
„Homár je modrý, ale keď ho uvaríš, stane sa červeným ako červené víno.“
A potom som si položila otázku, ktoré červené umocní chute
homára aj hubovej tortičky?
Priviedlo ma to k odrode Mataro,
nachádza sa v piesočnatých regiónoch vína v Kalifornii.
Okres San Benito, Sandlands Mataro, 2015.
Jemné pohladenie čiernych ríbezlí v tomto víne sa mení
a stáva sa z neho suchá hubová príchuť,
keď sa víno stočí.
Takéto víno nám hovorí o jari, ako aj o jeseni,
o plynutí ročných období,
o plynutí času.
Veľmi pekný výber vín, pán Tomine.
A pokiaľ ide o vás, vína ako také sú pozoruhodné,
ale kombinácia chutí nie je jasná.
Príbeh o červenej farbe a plynutí času,
nič to pre mňa neznamená.
Som trochu sklamaný.
Pavlova torta.
Pre tento dezert
navrhujem šampanské rosé.
Vybral som Fleur de Miraval.
Ide o zmes Chardonnay rôznych ročníkov.
Svieže a ovocné vína pochádzajúce z remešských hôr,
zmiešané s nekonečným, poctivým kruhom
a rovnako aj 15-ročnými a staršími rezervnými vínami.
Chuť je osviežujúca, prudká a slaná...
Ste na rade, Issei.
Prehráš.
Viem, prečo si chcel, aby som prebrala príručku.
A vieš čo?
Pojeb sa.
Pravdaže.
Čo chceš?
Prerušiť komunikáciu medzi tebou a otcom bola chyba.
Hlúpa chyba. Bála som sa, že ťa stratím,
ale nakoniec...
Prosím, odpusť mi.
Potrebujem čas.
Isteže.
Až na to, že sa zdá, že mi ho veľa neostáva,
teda podľa lekárov.
Čože?
Mami?
Žartujem!
Len som chcela vedieť, či ma máš ešte rada.
To vôbec nie je vtipné.
Camille,
som hrdá na to, čo robíš.
Nech sa stane čokoľvek, budem tu.
Bude to, ako len chceš, ale budem tu.
Si moja dcéra.
Nie!
Povedala som nie!
To snáď nie.
Čo je?
O 15 minút sa stretávame pred hotelom, slečna.
Čaká na vás minibus.
Čoskoro sa začne tretie kolo.
Čože?
Nečakala som, že sa uvidíme tak skoro!
Ani ja.
Vopred sa ospravedlňujem.
Vitajte vo svojom obydlí.
Tu budete bývať počas testu.
Za normálnych okolností tu bývajú sezónni pracovníci.
Na stole je záhadná fľaša,
ktorú vybral sám Alexandre Léger.
Táto fľaša pochádza z vinice, ale ani tu prítomní Philippe,
ani Thomas Chassangre, nepoznajú podrobnosti.
Takže vám nepomôžu.
Keďže navyše chceme zaručiť ich nestrannosť,
obaja majú prísne zakázané sa s vami rozprávať
až do ukončenia testu.
Ochutnáte toto víno. Identifikujete ho
a zreprodukujete ho.
Ako?
Do 18.00 zajtra budete mať prístup do celého pozemku,
a predovšetkým k výrobe vína.
V sídle Chassangre dôkladne ponechali niekoľko fliaš odrôd viniča,
ktoré ešte nezmiešali.
Budete oprávnení vybrať si z nich,
aby ste čo najvernejšie zrekonštruovali víno, ktoré ochutnáte.
Víno, ktoré sami namiešate, potom naslepo ochutná pán Chassangre
a ohodnotí každý z pokusov.
Toto skóre prirátame k tým dvom parížskym kolám
a konečný súčet bude dokončený, keď sa vrátime do Japonska.
A vtedy budeme môcť vyhlásiť víťaza.
Otázky?
Tak môžeme začať.
Pán Tomine!
Výroba vína je opačným smerom!
Tomine?
Kedysi dávno som mal zákazníkov Tominovcov.
Tento mladík pochádza z významnej japonskej rodiny.
A „významnou rodinou“ myslím veľmi majetnú.
Prepáčte, že sa pýtam,
ale máte niečo na jesť? Umieram od hladu. Ani netušíte.
Áno, mám.
Poďte so mnou.
Viem, že si tu.
Viem, že teoreticky so mnou nemôžeš hovoriť,
ale mne nič nezakázali.
Si krásny.
Myslím, že záhadné víno je
Châteauneuf-du-Pape, 1990.
Aká odroda viniča? Jednoduché. Vieme, že ich je 13.
Grenache, Mourvèdre, Vaccarèse, Terret Noir, Muscardin, Clairette,
Piquepoul, Picardan, Roussanne, Bourboulenc, Syrah, Counoise, Cinsault.
A pomer? Ak nepoužijem presný pomer,
už to nebude Châteauneuf-du-Pape.
Zdá sa, že je to rovnica s 13 neznámymi
a matika mi nikdy nešla.
A hovorím sama so sebou. Super.
Mýliš sa vo mne.
To talianske víno.
Povedz, ako si ho našiel.
Pred tridsiatimi rokmi
boli moji rodičia študenti.
Učil ich tvoj otec.
Veľmi dobre sa poznali.
Náhodou som našiel Alexandrove staré poznámky k hodinám.
Použil maľbu Fede Galizie.
Víno spomenul už tam.
Takže som mal len šťastie.
Veľké šťastie.
Hej, našla si ho?
Chceš sa uistiť, že idem zlým smerom?
Châteauneuf-du-Pape, 1990.
Vôbec nepochybujem, že si ho našla.
To, čo si za taký krátky čas dokázala, je neuveriteľné.
Ako si to urobila?
Nie je to moja zásluha.
Môj...
talent pochádza len z génov.
Génov?
Dobre.
Zjavujú sa mi pred očami.
Dialo sa to už v detstve.
Arómy vína?
Ak sa na ne sústredím,
vidím ich.
Niekedy sú to len farby,
či dokonca zvuky.
Noty.
Nerobím nič špeciálne. Je to inštinktívne.
V mojom prípade
na tom nie je nič inštinktívne.
Všetko je premyslené,
zvážené
a analyzované.
Takže máš superschopnosť.
Juchú!
Super Camille.
Idem spať.
Som vyčerpaná.
- Tak zajtra? - Hej.
PODĽA MANGA KOMIKSU KAMI NO SHIZUKU TADAŠIHO AGIU/ŠU OKIMOTOVEJ.
Preklad titulkov: Jozef Ferencz